7. pielikums
Vadlīnijām izglītības kvalitātes nodrošināšanai 
vispārējā un profesionālajā izglītībā

Mācību stundu vērtēšanas līmeņi
Elementa “Mācīšana un mācīšanās” apraksta daļa, kas iegūta, vērojot mācību stundas. 
II līmenis – jāpilnveido
Izglītības procesā un mācību stundu vērošanā dominē profesionāli veidots mācīšanas un mācīšanās process, t.i., tajā ir pedagogam skaidri un izmērāmi mērķi, mācību stundai ir trīs daļas (ievads – apjēgšana – refleksija), mācību satura temata apguve atbilst izglītības programmai, mācību stundā tiek izmantotas piemērotas atbilstošas stratēģijas, metodikas un metodiskie paņēmieni, mācību stundā ir izmantota iespēja sniegt un saņemt atgriezenisko saiti, mācības tiek diferencētas, mācību stundas plānojums ir atbilstošs.
III līmenis – labi
Izglītības procesā un mācību stundu vērošanā dominē profesionāli veidots un efektīvs mācīšanas un mācīšanās process, t.i., tajā izglītojamie saprot tiem sasniedzamos rezultātus, izglītojamie ir aktīvi un iesaistās mācību stundas norisē, mācību stundas laikā var redzēt izglītojamo progresu / izaugsmi, mācību stundā ir pozitīva vide, mācību stundas temps un pieejamais laiks uzdevumu izpildei ir pietiekams, izglītojamie sniedz un saņem atgriezenisko saiti par mācīšanos, mācību stundas noslēgumā pedagogs un izglītojamie kopīgi konstatē, vai viņi ir sasnieguši mācību stundā plānoto rezultātu.
IV līmenis – ļoti labi
Izglītības procesā un mācību stundu vērošanā dominē profesionāli veidots, efektīvs un mācīšanos iedziļinoties veicinošs mācīšanas un mācīšanās process, t.i., izglītojamie sasaista iepriekšējās zināšanas un viņu gūto pieredzi ar mācību stundā apgūstamo, izglītojamie pielieto jauno apgūto mācību saturu dažādās jaunās, nestandarta situācijās vai apgūst problēmrisināšanas pieredzi, izglītojamie spēj izskaidrot, kā un kāpēc kaut kas darbojas / nedarbojas / notiek / nenotiek u.tml. atbilstoši apgūstamajai tēmai, izglītojamiem ir nepieciešams izmantot kritisko un radošo domāšanu mācīšanās laikā, izglītojamie reflektē par savu mācīšanos.

